РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

Б е о г р а д

НАРОДНА СКУПШТИНА

На основу члана 28. став 1. Закона о забрани дискриминације („Службени гласник РС“, број 22/09), члана 48. став 1. алинеја осма и члана 203. став 1. Пословника Народне скупштине („Службени гласник РС“, број 20/12 - Пречишћен текст), Одбор за уставна питања и законодавство је, на седници одржаној 23. новембра 2020. године, утврдио Предлог одлуке о избору Повереника за заштиту равноправности.

Уз Предлог одлуке о избору Повереника за заштиту равноправности, у прилогу се доставља биографија предложеног кандидата и изјава о прихватању кандидатуре.

Одбор је одлучио да Предлог одлуке упути Народној скупштини са предлогом да се, у складу са чланом 168. став 3. Пословника Народне скупштине, по хитном поступку стави на дневни ред Четврте седнице Другог редовног заседања Народне скупштине Републике Србије у 2020. години, како би се што пре обезбедили услови за несметан рад овог органа у пуном саставу.

За представника предлагача на седници Народне скупштине одређена је Јелена Жарић Ковачевић, председник Одбора.

Прилог:

- биографија кандидата

- изјава о прихватању кандидатуре

 ПРЕДСЕДНИК

 Јелена Жарић Ковачевић

*ПРЕДЛОГ*

 На основу члана 28. став 1. Закона о забрани дискриминације („Службени гласник РС“, број 22/09) и члана 8. став 1. Закона о Народној скупштини („Службени гласник РС“, број 9/10 и 108/13-др.закон),

 Народна скупштина Републике Србије, на \_\_\_\_\_\_\_\_\_\_\_\_\_\_\_ седници Другог редовног заседања у 2020. години, одржаној \_\_\_\_\_\_\_\_ 2020. године, донела је

О Д Л У К У

О ИЗБОРУ ПОВЕРЕНИКА ЗА ЗАШТИТУ РАВНОПРАВНОСТИ

I

 За Повереника за заштиту равноправности бира се Бранкица Јанковић, на период од пет година.

II

 Ову одлуку објавити у „Службеном гласнику Републике Србије“.

РС број \_\_\_

У Београду, \_\_. \_\_\_\_\_\_\_\_\_ 2020. године

Народна скупштина Републике Србије

 Председник

Ивица Дачић, с.р.

О б р а з л о ж е њ е

 Чланом 28. Закона о заштити равноправности („Службени гласник РС“, број 22/09, у даљем тексту: Закон) прописано је да Повереника за заштиту равноправности (у даљем тексту: Повереник) бира Народна скупштина, на предлог одбора надлежног за уставна питања, као и да свака посланичка група у Народној скупштини има право да предложи том одбору кандидата за Повереника. Истим чланом прописани су услови које кандидат за Повереника мора да испуњава: да је држављанин Републике Србије, да је дипломирани правник, да има најмање десет година искуства на правним пословима у области заштите људских права, као и поседује високе моралне и стручне квалитете. Истим чланом прописано је и да Повереник не може да обавља другу јавну или политичку функцију, нити професионалну делатност, у складу са законом.

 Чланом 29. Закона утврђено је да се Повереник бира на време од пет година, као и да исто лице може бити бирано за Повереника највише два пута.

 На основу дописа 01 Број 02-1771/20 од 12. новембра 2020. године којим је председник Народне скупштине позвао посланичке групе у Народној скупштини да предложе кандидата за Повереника, Одбору за уставна питања и законодавство је, до рока одређеног у позиву, писани предлог кандидата доставила Посланичка група Српска напредна странка.

 Одбор за уставна питања и законодавство је, на седници одржаној 23. новембра 2020. године, у складу са чланом 203. став 3. Пословника Народне скупштине („Службени гласник РС“, број 20/12 - Пречишћен текст) размотрио предлог и обавио разговор са кандидатом за Повереника.

 Одбор је, на истој седници, утврдио Предлог одлуке о избору Повереника за заштиту равноправности, тако што је за кандидата за Повереника предложена Бранкица Јанковић, на период од пет година.

Одбор је одлучио да Предлог одлуке упути Народној скупштини са предлогом да се, у складу са чланом 168. став 3. Пословника Народне скупштине, по хитном поступку стави на дневни ред Четврте седнице Другог редовног заседања Народне скупштине Републике Србије у 2020. години, како би се што пре обезбедили услови за несметан рад овог органа у пуном саставу.